দেশ এনালগ থেকে ডিজিটাল আজ। হাতের মুঠোয় বিশ্ব। বিশ্বের সঙ্গে তাল মিলিয়ে এগিয়ে যাচ্ছে বাংলাদেশ। কিন্তু রাজনীতির ক্ষেত্রটা যেন দিন দিন পিছিয়ে যাচ্ছে। বিশেষত শিষ্টাচার, পারস্পরিক শ্রদ্ধা ও সৌজন্যতা অনেকটা হারিয়ে যাচ্ছে রাজনীতি থেকে। কমেছে সামাজিক মূল্যবোধও। এই ব্যাপারে রাজনীতি সচেতন আদেলী মনে করেন, এদেশের রাজনীতিকে জটিল করেছে জিয়াউর রহমানের ‘মানি ইজ নো প্রবলেম’-এর রাজনীতি। সেই রাজনীতির উত্তরসূরিরাই পরবর্তীতে এ দেশের রাজনীতিকে বাণিজ্যায়ন করেছে। এক সময় তাদের হাতে গড়া দুর্নীতির স্তম্ভ ছিল একটি বিশেষ ভবন। সেই ভবন থেকে দুর্নীতির হাজার হাজার কোটি টাকা পাচার হয় বিদেশে। এখন সেই অর্থ দেশের স্বাভাবিক জীবন তথা সুষ্ঠু রাজনীতির ধারাকে নানাভাবে ব্যাহত করছে। সেই টাকা ব্যয় হচ্ছে জঙ্গীবাদ উত্থানসহ দেশকে অস্থিতিশীল করতে। রাজনীতিতে শিষ্টাচার, পারস্পরিক শ্রদ্ধা ও সৌজন্য ফিরিয়ে আনতে এই অবস্থার অবসান জরুরি।